cyanic-selkie/wikianc huggingface dataset:
Afroamerikansk litteratur
Nyare historie
Unge afroamerikanske romanforfattarar er mellom anna David Anthony Durham, Tayari Jones, Kalisha Buckhanon, Mat Johnson, ZZ Packer og Colson Whitehead, for å nemna nokre få. Afroamerikanske forfattarar har òg spreidd seg breitt i den litterære verda, mellom anna Chester Himes, som på 1950- og 1960-talet skreiv populære krimbøker om «Coffin» Ed Johnson og «Gravedigger» Jones, to politidetektivar i New York. Himes brula vegen for seinare krimromaner av Walter Mosley og Hugh Holton. Afroamerikansk litteratur er òg representert av sjangrane science fiction, fantastisk litteratur og grøssarar av Samuel R. Delany, Octavia E. Butler, Steven Barnes, Tananarive Due, Robert Fleming, Brandon Massey, Charles R. Saunders, John Ridley, John M. Faucette, Sheree Thomas og Nalo Hopkinson for å nemna nokre av dei meir kjende forfattarane. Merksemda til fjernsynspersonlegdommen Oprah Winfrey har via bokklubben hennar gitt afroamerikanske forfattarar eit breiare publikum. Diktaren Amanda Gorman blei kjend nasjonalt etter at ho framførte diktet «The Hill We Climb» ved innsetjinga av president Joe Biden i 2021.
Hip-hop og rapp er viktige sjangrar innan afroamerikansk kultur, også når det gjeld tekstar. Den kjende MC-en Tupac Shakur skreiv lyrikk med ei posthum diktsamling, The Rose That Grew from Concrete, gjeven ut i 1999. Det er også skrive såkalla hip hop-litteratur, urban fiction eller street lit, i romanform, med døme som bestselleren The Coldest Winter Ever frå 1999 av Sister Souljah og  Push av Sapphire frå 1996,  filmatisert som Precious i 2009.
Verdscupen i alpine greiner 1996/Kvinner
Verdscupen i alpine greiner for kvinner i 1996-sesongen tok til 16. november 1995 i Vail i delstaten Colorado i USA og vart avslutta 10. mars 1996 i Øyer i Noreg.. Turneringa omfatta 33 renn og 34 tevlingar. Tevlingane fordelte seg på 10 slalåmrenn, 7 storslalåmrenn, 7 super-g-renn, 9 utforrenn og ei kombinasjonstevling, den siste basert på allereie avvikla enkeltrenn i slalåm og utfor.
Katja Seizinger frå Tyskland vann verdscupen for fyrste gong, etter å ha vore nummer 2 eller 3 dei fire føregåande sesongane. Ho var suverent beste poengsankar, medan landskvinna Martina Ertl kneip andreplassen i turneringa framom Anita Wachter frå Austerrike.
Spodumen
Spodumen er eit mineral i pyroksengruppa, eit litiumaluminium-silikat, LiAlSi2O6. Det finst på granittpegmatittar og er eit viktig råstoff for framstilling av litiumsambindingar, særleg i USA. Klåre typar blir brukt som edelsteinar: kunzitt (ljos fiolett) og hidenitt (grøn).
Spodumen vart først skildra i 1800 etter ein førekomst ved typelokaliteten på Utö i Södermanland i Sverige.
Spodumen er i Noreg kjent som eit sjeldan mineral frå ein granittpegmatitt ved Ågskaret i Meløy kommune i Nordland.
Udomlja
Udomlja (russisk Удомля) er ein by i Tver oblast i Russland med om lag 30 000 innbyggjarar. Han ligg rundt 130 km nordvest for Tver, ved jernbanen Rybinsk – Bologoje.
Byen vart grunnlagd i 1869 som ein busetnad ved jernbanestasjonen Troitsa. Han fekk status som urbanliknande busetnad i 1961. I 1974 starta bygginga av Kalinin kjernekraftverk i Udomlja. Han fekk bystatus i 1981.
Fylkesveg 635 i Nordland
Fylkesveg 635 i Nordland går mellom Saursfjord og Nordskot i Steigen kommune. Vegen er 16,8 km lang.
Fylkesveg 377 i Hordaland
Fylkesveg 377 i Hordaland går mellom Risnes og Laueid i Masfjorden kommune. Vegen er 9,5 km lang.
Fylkesveg 635
Fylkesveg 635 finst i fleire fylke i Noreg:
Fylkesvei 635 (andre betydninger)
I Know I'm Not Wrong
«I Know I'm Not Wrong» er ein song av Fleetwood Mac frå albumet Tusk i 1979. Han vart spelt inn som den siste songen på side tre av albumet den 19. september 1979, skriven av Lindsey Buckingham. Det enkle arrangement på songen var inspirert av punkrock og new wave.
Ein heilt annleis versjon av songen vart gjeven ut på 2004-utgåva av Tusk. I lag med denne versjonen vart det gjeve ut tre andre, tidlege demoversjonar av songen på denne plata. Den eine var ein instrumental, medan dei to andre, «Song #1 (I Know I'm Not Wrong)» og «Song # 1 (I Know I'm Not Wrong) (alternate)» var begge tidlege opptak. Alle instrumenta på desse demoversjonane vart framførte av Buckingham sjølv.
«I Know I'm Not Wrong» vart øvd inn for Tusk-turneen, men aldri framført. Fleetwood Mac framførte songen på Unleashed-turneen i 2009 og On With the Show-turneen i 2014.
20. serierunde i Tippeligaen 2013
20. serierunde i Tippeligaen 2013 vert gjennomført med to kampar laurdag 17. august, fem kampar søndag 18. august og ein kamp måndag 19. august.
Fylkesveg 377
Fylkesveg 377 finst i fleire fylke i Noreg:
Spydglans
Spydglans er ei eldre nemning for ein del metalliske mineral (sulfosalt) som dannar langstrakte krystall, til dømes koparspydglansen wittichenitt, Cu3BIS3, og blyantimonspydglansen jamesonitt, Pb4FeSb6S14.
Dude (Looks Like a Lady)
Låten nådde nummer 14 på Billboard Hot 100, nummer 41 på Hot Dance Club Play-lista, nummer fire på Mainstream Rock Tracks-lista, nummer 22 på den kanadiske RPM Top Singles Chart og nummer 45 på UK Singles Chart. Han vart gitt ut på nytt tidleg i 1990 og nådde ein 20. plassen i Storbritannia då. Singelen selde til sølvplate i Storbritannia for å ha selt over 200 000 eksemplar.
Opphav
Songen, som opphavleg starta som «Cruisin' for a Lady», handlar om ein mann med ein feminin utsjånad, som blir forveksla med ei kvinne. Steven Tyler uttaler i boka Walk This Way: The Autobiography of Aerosmith: «Ein dag møtte me Mötley Crüe, og alle sa: 'Dude! Dude ditt og Dude datt, alt var Dude. 'Dude (Looks Like a Lady)' kom ut av den økta.»
Ifølgje Child kom Tyler på ideen av songen medan han var på ein bar og forveksla Mötley Crüe-vokalisten Vince Neil med ei kvinne med langt blondt hår. Tyler sine bandkameratar gjorde narr av han og spøkte om korleis «fyren såg ut som ei dame.» Mötley Crüe-medlemmen Nikki Sixx seier i boka The Heroin Diaries, at songen var inspirert av Neil.
Joe Perry kom opp med riffet i refrenget, og Tyler kom opp med vokalen i refrenget. Tyler song opphavleg refrenget som «cruisin' for the ladies», men Child kritiserte den lyriske ideen og uttalte at «Eg trur ikkje Van Halen ville sat det på B-sida av si verste plate.» Child uttalte at bandet opphavleg hadde ønskt å bruka teksten «'Cruisin' for the Ladies» i staden for «Dude Looks Like a Lady» av frykt for at sistnemnde ville fornærma det homofile miljøet, men Child fortalde han at «'Eg er homo. Det er ikkje støytande. Det er flott.» og overtydde bandet om å bruka denne teksten.
Kontrovers
Trass i mainstream-suksessen til songen har «Dude (Looks Like a Lady)» ofte vorte skulda for å vera transfobisk, med «teksten og dei støytande insinuasjonane til musikkvideoen om transkvinner.» I eit intervju i 2012 sa Child om songen: «Eg snakka Aerosmith inn i heile scenariet om ein fyr som går inn på ein strippeklubb og forelskar seg i stripparen på scena, går bak scena og finn ut at det er ein mann.» I 2019 stadfesta Child at songen handla om ein mann som «berre går inn i ein bar og ser denne nydelege blondina oppe på scena og så går backstage etter showet, og så 'tek ho fram ein pistol og prøver å skyta meg.'»
Perry var uroa for at emnet av songen ville fornærma det homofile samfunnet, men Child sa: «Ok, eg er homofil, og eg er ikkje fornærma. La oss skriva denne songen.»
Vox-skribenten Abbey White påpeika at «songen speler òg på ideen om at transkvinner med vilje lurer menn eller er 'i forkledning', at dei er lite attraktive eller fråstøytande.... og på eit tidspunkt blandar pronomen, og går frå 'Oh she like it' i ei linje til 'Oh, he was a lady,' i den neste.»
Child har tilbakevist alle påstandar om transfobi, og skildra songen som «aksepterande» fordi teksten «aldri dømer ei bok etter omslaget, eller kven du kjem til å elska etter kjærasten din.»
Oltedal kyrkje
Oltedal kyrkje er ei arbeidskyrkje frå 2002 i Gjesdal kommune i Rogaland fylke.
Dude (Looks Like a Lady)
Kontrovers
Den 27. august 2013 spelte Fox News denne songen medan dei introduserte Chelsea Manning. I tillegg til at kanalen brukte maskuline pronomen og daudnamn, fekk avspelinga av denne songen reaksjonar frå kommentatorar.
Oltedal kyrkje
Kyrkja avløyste eit bedehuskapell frå 1926.
Dude (Looks Like a Lady)
Kontrovers
Etter at Caitlyn Jenner kalla «Dude (Looks Like a Lady)» «temasongen sin» i 2017, kom det motreaksjonar frå fans og frå LHBT-aktivistar på grunn av det som vart oppfatta som transfobi.
Oltedal kyrkje
Kyrkjegarden vest for kyrkja er langt eldre enn kyrkja.
Dude (Looks Like a Lady)
Mottaking
Cash Box sa at songen har «humoristisk tekst kombinert med ein drivande rocketakt.»
Musikkvideo
Videoen til «Dude (Looks Like a Lady)» syner bandet som opptrer live på scena og dessutan tilfeldige stunder av karakterar som portretterer dragartistar, inkludert ein cameoopptreden av A&R-mannen John Kalodner kledd i brudekjole på eit tidspunkt. Dette er ein vits basert på det faktumet at Kalodner alltid kler seg i kvitt. Kona til Joe Perry, Billie, dukkar òg opp i musikkvideoen og lèt som ho speler saksofon på scena.
Det er òg nokre provoserande seksuelle framsyningar, både leidde av songaren Steven Tyler og ei anteken kvinne som har skjørta rive av for å syne «vengjene» til Aerosmith som ein tatovering på baken. Videoen vart regissert av Marty Callner.
Ettermæle
Songen har lenge vore ein gjengangar på både rockeradio og konsertar, ettersom bandet regelmessig har rotert han inn i settlistene sine opp gjennom åra.
Songen har vore med på ei rekkje seinare samlealbum frå Aerosmith, inkludert Big Ones frå 1994, O, Yeah! Ultimate Aerosmith Hits frå 2002, Devil's Got a New Disguise: The Very Best of Aerosmith, og konsertalbumet A Little South of Sanity frå 1998.
Samtidig med hitlistene vart songen spelt i komediefilmen Like Father Like Son, med Kirk Cameron og Dudley Moore i hovudrollene.
Den profesjonelle wrestleren Roddy Piper dukka opp som gjeste-VJ på MTV kort tid etter utgivinga av songen. I løpet av eit segment vart videoen til songen spelt, etterfølgd av ein Michael Jackson-video. Piper dukka opp etterpå, fleire gonger messande «Dude looks like a lady!», meint meir som eit stikk til Jackson enn nokon referanse til Aerosmith eller songen.
I 1993 vart songen framståande i filmen Mrs. Doubtfire, under ein montasje av hovudpersonen som knyter band med familien sin i forkledning som kvinne. Songen vart òg brukt i TV-reklamen av filmen. Randi Mayem Singer, forfattaren av Mrs. Doubtfire, krediterer «Dude (Looks Like a Lady)» som ein av dei viktigaste songane som nokosinne er skrivne og som den direkte innverknaden for å skriva manuset. Ho vart sitert på at «Utan ['Dude (Looks Like a Lady)'] ville det ikkje vore nokon Mrs. Doubtfire».
Songen var òg med i filmen It's Pat der hovudpersonen (spelt av Julia Sweeney) syng ein karaokeversjon på bryllaupsfesten deira. Songen passar inn i den løpande vitsen gjennom heile filmen, med referanse til kjønnstvimeininga til Pat.
I «There's Something About Marrying», den tiande episoden av den sekstande sesongen av den amerikanske animerte TV-serien The Simpsons, syng Veronica songen medan ho barberer seg då Marge ved eit uhell oppdagar han som ein mann utkledt som ei kvinne som er i ferd med å gifta seg med søstera Patty.
Videoen til «Dude (Looks Like a Lady)» er med på karaokespelet SingStar Vol. 2 til PlayStation 3.
Den colombianske songaren og låtskrivaren Shakira song songen saman med Steven Tyler på MTV Icon og inkluderte han òg på settlista si under Tour of the Mongoose.
Songen blir spelt som eit av dei moglege songvala på Rock 'n' Roller Coaster i Disney's Hollywood Studios. .
Songen er med i MTV-animasjonsserien Station Zero der DJ Tech spelte på platespelarane sine.
Mae Hong Son-fylket
Mae Hong Son er eit fylke i Thailand. Innbyggartalet er 248 178 per 2014. Hovudstaden i fylket er Mae Hong Son.
Vesiegonsk
Vesjegonsk (russisk Весьего́нск) er den nordlegaste byen i Tver oblast i Russland med om lag 8000 innbyggjarar. Han ligg ved Rybinsk-reservoaret, rundt 220 km nord-nordaust for Tver. Den historiske delen av Vesjegonsk vart lagt under vatn då Rybinsk-reservoaret vart fylt.
Han vart grunnlagd i 1564 og fekk bystatus i 1776.
Codex Runicus
Codex Runicus er ein versjon av Skåneloven skriven med runer omkring år 1300. Handskriftet er på i alt 101 sider. Det er i dag i København.
Skåneloven galdt i Skåne, Halland, Blekinge og på Bornholm. Det er snakk om ei såkalla rettsbok, altså ei privat samling av den gjeldande sedvanerett innanfor område som til dømes arv, ekteskap, oppmåling av jordområde, hærverk, drap og sedelegheitsbrotsverk.
På siste sida av verket står teksten og koralnotene til songen «Drømde mik en drøm i nat», den eldste nedskrivne folkevisa i Norden.
Æresalleen
Æresalleen (aserbajdsjansk Fəxri Xiyaban) er ein offentleg gravplass og minnesmerke i Baku i Aserbajdsjan. Her er kjende aserbajdsjanarar og utlendingar tilknytte Aserbajdsjan, inkludert fleire aserbajdsjanske presidentar, vitskapsfolk, kunstnarar og artistar. I alt er 242 personar gravlagde her.
Aleen vart oppretta etter ordre frå Ministerrådet i Aserbajdsjansk SSR den 27. august 1948. I samband med opprettinga vart gravene til Jalil Mammadguluzade, Abdurrahim bey Hagverdijev, Najaf bey Vazirov, Hasan bey Zardabi, Huseyn Arablinski, Suleyman Sani Akhundov, Ali Nazmi, Jabbar Garjagdioglu, Rustam Mustafajev, Azim Azimzade og Huseyngulu Sarabski flytta til Æresalleen med nye gravsteinar.
Fylkesveg 636
Fylkesveg 636 finst i fleire fylke i Noreg:
Tak-fylket
Tak er eit fylke i Thailand. Fylkeshovudstaden er Tak.
Innbyggartalet er 539 553 (per 2014).
Angel av Aerosmith
«Angel» er ein powerballade  av det amerikanske rockebandet Aerosmith. Han vart skriven av songaren Steven Tyler og samarbeidspartnaren Desmond Child.
Han vart gitt ut i 1988 som den tredje singelen frå albumet deira Permanent Vacation i 1987. Han klatra raskt til tredjeplassen på Billboard Hot 100, som på den tida var deira høgast plasserte singel nokosinne. Songen ligg for tida på andreplassen bak 1998-suksessen deira «I Don't Want to Miss a Thing», som var Aerosmiths første (og, per 2022, einaste) singel til å toppa Hot 100.
Mottaking
Cash Box kalla han ein «sviande rockeballade» der «Steven Tyler attskaper den emosjonelle intensiteten til klassikaren 'Dream On'».
Medverkande
Andre medverkande
Oropós
Oropós (gresk Ωρωπός) er ein landsby og ein kommune nordaust for Aten i Hellas. Han høyrer til periferieininga Aust-Attikí i periferien Attikí. Oropós grensar i nordvest mot periferieininga Viotía i Sentral-Hellas.
Administrativ inndeling
Kommunen vart danna i 2011 ved at ein slo saman dei tidlegare kommunane Dei ni tidlegare kommunane er no kommunaleiningar.
Ved folketeljinga i 2011 hadde kommunen Oropós 33 769 innbyggjarar, medan tettstaden med same namn 1 111 innbyggjarar.
Byar og tettstader
Dei største byane og tettstadene i kommunen er:
Stannitt
Stannitt eller stannin er eit stålgrått, metallisk mineral med formel Cu2FeSnS4. Det krystalliserer tetragonalt og finst ofte i saman med kassiteritt (tinnstein). Det kan ha lokal tyding til ei viss grad som tinnerts. Det er påvist i mikroskopiske mengder frå fleire norske malmførekomstar, mellom anna Bjørkåsen og Bleikvassli. Eit eldre namn på mineralet er tinnkis.
Australsule
Australsule (Morus serrator, før Sula bassana) er ein stor sjøfugl i sulefamilien som hekkar i Australia og på New Zealand. Dette er ein av tre artar i slekta Morus som òg samlar havsule og kappsule.
Skildring
Australsule har kroppslengd på 89 centimeter og veg 2,3 kilogram i gjennomsnitt. Vaksne har mest kvit farge i fjørdrakta, vengefjørene ved vengespissane og bakkanten av vengen er svarte. Dei sentrale halefjørene er òg svarte. Oversida av hovudet er gult, og nebbet bleikt blågrått, kanta i svart. Dei har lysblå augering.
Unge fuglar har spraglete fjørdrakt i det første leveåret, mørk på oversida og lys under. Hovudet er ein mellomgrått, med eit mørkt nebb. Fjørdrakta vil gradvis gå over til meir kvitt i påfølgjande sesongar før dei er mogne etter fem år.
Lillehammer stavkyrkje
Soknet er nemnt i 1359 og 1464 i samband med makeskifte, og i 1410 er det omtala som Aal. Kyrkjegarden («lithlæ Hamars kirkiu garde») er omtala i 1390. Kyrkja var anneks til Fåberg og er omtala som «Lille Hammers Annexa» i Povel Huitfeldts stiftsbok (1577). Kyrkjestaden var (og er) på gnr. 60 (Lillehammer), der to ferdslesvegar — kongevegen forbi Hamar og vegen frå fergestaden — møttest. Det var marknadsplass like ved.
Australsule
Skildring
Hekkehabitatet er på øyane utanfor Victoria, Tasmania og New Zealand. Normalt hekkar dei i store koloniar på øyar nær kysten. Eit stort unntak er ein verna koloni på 5000 par på Cape Kidnappers, Nordøya på New Zealand. Der er òg koloniar på fastlandet på Muriwai og Farewell Spit, sistnemnde staden er på nordvestspissen av Sørøya.
Para kan halde saman over fleire sesongar. Dei utfører omfattande helsingsritual ved reiret, strekkjer nebba og halsen opp og slår nebba forsiktig mot kvarandre. Dei vaksne held seg i hovudsak nær koloniane, medan dei yngre fuglane spreier seg.
Lillehammer stavkyrkje
Nokon utførleg skildring av stavkyrkja let seg vanskeleg oppdrive. Ifølgje rekneskapar frå 1623 vart kyrkja då bjelkehogd, noko som tyder på at delar av kyrkja då var i lafteverk. Halvtak og svaltak er omtala i 1691 og 1692, men skildringane er ikkje tilstrekkeleg detaljerte til å avgjere kor mykje som stod att av stavverk på den tida. Elles finst det ei rekkje andre omtalar av reparasjonar i løpet av 1600-talet: I 1619 vart det innreidd pulpitur, i 1620 var det reparasjonar på vindauge, karm og skruv, i 1623 fekk kyrkja nytt tårn (moglegvis takryttar) med klokke og vindfløy, i 1624 vart koret sett i stand, og det vart tekt med spon i 1627. Altartavla og preikestolen vart måla i 1624 osb. Ei sval i bindingsverk skal vere omtala i 1661, og i 1665 vart det konstatert behov for tjærebreiing og nye spon, og kyrkja vanta døypefont og dåpsfat. Det trer fram eit bilete av generelt forfall, men eit nytt tømra sakristi vart oppført ca. 1680. I 1690-åra vart det gjennomført ein hovudreparasjon, og kyrkja fekk ny altartavle i 1695.
Australsule
Skildring
Desse fuglane er stupdukkarar og spektakulære fiskarar, dei stuper ned i havet i høg fart. Dietten er hovudsakleg blekksprut og fisk som går i stim nær overflata.
Populasjonen av australsule har vore aukande sidan 1950, sjølv om nokre koloniar har forsvunne og andre har fått redusert i storleik.
Toropets
Toropets (russisk Торо́пец) er ein by i Tver oblast i Russland med om lag 13 000 innbyggjarar. Han ligg i Valdajhøgdene, ved elva Toropa, rundt 270 km vest for Tver.
Lillehammer stavkyrkje
I 1723 vart kyrkjene i prestegjeldet selde til fem bønder som handla på vegne av allmugen, og ikkje lenge etter fekk både hovudsoknet og Lillehammer nye kyrkjer i form av lafta krossskyrkjer. Kyrkja på Lillehammer vart oppført nær det nordaustre hjørnet på kyrkjegarden og innvigd 9. januar 1733, og stavkyrkja vart riven.
Gjenstandar frå stavkyrkja
Enkelte gjenstandar frå stavkyrkja er tekne vare på. Den eldste er ei steinplate som vart brukt som dørhelle utanfor tømmerkyrkja som avløyste stavkyrkja. Plata har eit søkk som har fungert som relikviegøyme. Steinhella er no altarplate i Fiskarkapellet på Maihaugen.
Toropets
Historie
Byen vart første gong nemnt i skriftlege kjelder alt i 1074. Han høyrde då til fyrstane i Smolensk. I 1167 var byen stor nok til å ha egne fyrstar. Den mest kjende av dei var Mstislav den modige. Sonesonen hans, Aleksander Nevskij, gifta seg med Aleksandra av Polotsk i Toropets i 1239.
Lillehammer stavkyrkje
Gjenstandar frå stavkyrkja
Altartavla som kyrkja fekk i 1695, vart «giordt oc stafferet af Sigvard Guttormsøn» og gjeven av Georg Reichwein (1630–1710). Tavla har seinare fått toppstykkje og vengar med akantusutskjeringar, visstnok omkring 1732 ved overføringa til ny kyrkje og utført av Bjørn Bjørnsen Olstad. Tavla vart i si tid kjøpt opp av Anders Sandvig etter rivinga av tømmerkyrkja, visstnok som den første gjenstanden i samlinga hans. Tavla vart restaurert og fekk enkelte nye figurar før ho vart teken i bruk i Garmo stavkyrkje på Maihaugen.
Toropets
Historie
På midten av 1400-talet hamna byen under Storhertugdømet Litauen, som måtte avstå han til Ivan III etter Slaget ved Vedrosja i 1503. Tidleg på 1600-talet vart Toropets plyndra av den polske armeen. I 1777 vart byen ein del av Pskov gubernija.
I 1935 vart byen lagt inn under Kalinin oblast (dagens Tver oblast). Byen var okkupert av Wehrmacht frå 29. august 1941 til 21. januar 1942, då han vart frigjeve under Toropets-Kholm operasjonen.
Slaget ved Jakobstadt
Slaget ved Jēkabpils eller Jakobstadt var eit slag i den store nordiske krigen. Det fann stad 5. august 1704 mellom ein svensk armen under Adam Ludwig Lewenhaupt og ein samla litauisk/russisk styrke under storhetman Michał Serwacy Wiśniowiecki ved byen Jēkabpils (tysk Jakobstadt) i hertugdøme Kurland. Svenskane gjekk av med sigeren.
Selfie
«Selfie» eller sjølvi er ein type sjølvportrett fotografert av den som sjølv blir avbilda, typisk med mobiltelefon- eller eit anna digitalkamera. Selfiar er uformelle portrett, tekne med kameraet på armlengds avstand eller i ein spegel, og kan ha fleire deltakarar. Dei blir ofte delte på sosiale nettverk og liknande.
Det norske (særleg nynorske) omgrepet «sjølvi» blei lansert i 2014.
Soúda
Soúda (gresk Σούδα) er ei lita øy i Soúdabukta på nordvestkysten av Kreta. I antikken var denne øya ei av to småøyar som vart kalla Leukai («kvite»). Den andre øya er i dag Léon.
Det vart bygd festningsverk på øya av venetianarane på grunn av den strategiske plasseringa, som kontrollerte inngangen til ankerplassen ved Soúdabukta. Dette er i dag framleis ein viktig marinebase for Hellas og NATO. Sjølv om resten av Kreta fall til Det osmanske riket under Kretakrigen (1645–1669), vart festninga på Soúda (i lag med festningane Gramvousa og Spinalonga) verande under venetiansk kontroll fram til 1715, då òg desse fall til osmanarane. På denne tida fungere øya som tilfluktsstad for opprørarar frå Kreta.
I dag høyrer øya til kommunaleininga Soúda i kommunen Khaniá, men er ikkje busett.
Det internasjonale byrået for mål og vekt
Det internasjonale byrået for mål og vekt (fransk Bureau international des poids et mesures), vanlegvis forkorta BIPM, er ein internasjonal organisasjon for standardar for mål og vekt. BIPM er ein av tre organisasjonar etablert for å vedlikehalde SI-systemet under Meterkonvensjonen. BIPM vart skipa i 1875 og held til i Sèvres i Frankrike.
Nordmannen Ole Jacob Broch, som spelte ei aktiv rolle ved utarbeidinga av Meterkonvensjonen, var direktør for BIPM 1877–1879.
Witney
Witney er ein by i Oxfordshire i England. Han er administrasjonsby i distriktet West Oxfordshire, og ligg omkring 20 km vest for Oxford, rett ved hovudvegen A40 og elva Windrush.
Byen har vore kjent for produksjon av pledd sidan mellomalderen, men den siste fabrikken, Early's, er no nedlagt.
I seinare år har byen vokse kraftig, men den ser framleis i stor grad ut som ein typisk, gammal marknadsby i Cotswolds. Marknaden vart oppretta i mellomalderen, og det mest kjente landemerket er marknadskrossen Buttercross («Smørkrossen»), som har dette namnet fordi folk samla seg der for å handle smør og egg. Bygningen ved marknaden er frå mellomalderen, med ei klokke som vart installert i 1683.
Rådhuset er frå 1600-talet, og ein lokal segn seier at det vart teikna av Christopher Wren. Det finst ikkje bevis for at så er tilfelle. Soknekyrkja, vigd til Jomfru Maria, er frå 1200-talet. Gata West End reknast som ei av de best bevarte gatene i England.
Sotra Patera
Sotra Patera (namnsett etter øya Sotra i Hordaland ; tidlegare kalla Sotra Facula) er eit fjell på saturnmånen Titan og kan henda ein isvulkan. Fjellet har ei høgd på opp til 1500 meter over det kringliggjande terrenget.
Stassfurtsalt
Stassfurtsalt er kalium- og magnesiumsalt (kainitt, carnallitt, polyhalitt, pikromeritt og fleire) som blir utvunne frå saltleiene ved Stassfurt i Tyskland. Desse har stor tyding som kaliumgjødning og for kjemisk industri.
Madlamark kyrkje
Kyrkja har teglstein i fasaden. Ho har 600 sitjeplassar. Dette er prostikyrkja i Ytre Stavanger prosti.
Altartavle
Madlamark kyrkje har ei karakteristisk altartavle, «Korsportalen», eit kunstverk i form av eit altarbilete som dekkjer altarveggen. Verket var ferdig i 2003, og er laga av kunstnaren Ole Lislerud.
Verket er ein mosaikk som framstiller variantar av den greske krossen som dannar ein Y-kross, eit symbol for treeininga. Mosaikken er òg samansett av ulike bitar med tekst: tekster frå Bibelen og organisatoriske tekster frå livet i Madlamark kyrkjelyd. Bibeltekstene er på tre ulike språk: salme 61,3 på hebraisk, Matteus 3,16 på gresk og salme 11,4 på koptisk.
Kyrkjegard
Det er ikkje kyrkjegard ved kyrkja.
Rypebær
Rypebær er ein plante i lyngfamilien. Arten har ei sirkumpolar utbreiing.
Planten vert kring 5 cm høg, og har tynne sagtagga blad med tydelege nervar. Blada blir sterkt raude om hausten og sit lenge på etter dei er visne. Rypebær har kvit krone og saftige frukter, først grøne, så raude og til slutt glinsande svarte. Planten blømer kring mai månad på rabbar og turr hei, mest til fjells, men og i låglandet. Han veks i alle fjelltrakter i Noreg, og er funnen opp til 1625 m i Jotunheimen.
Poetisk realisme
Retninga fekk stor tilslutting i Danmark i åra etter 1825, og blei systematisert av dramatikaren og litteraturkritikaren Johan Ludvig Heiberg. Han skulle mellom anna få stor innverknad på H.C. Andersen og Johan Sebastian Welhaven. Litteraturen i perioden har både romantiske og realistiske trekk. Amtmannens døtre av Camilla Collett og Peer Gynt av Henrik Ibsen er sentrale norske døme på den poetiske realismen.
Sunshine Superman
«Sunshine Superman» er ein song skriven og innspelt av den skotske visesongaren Donovan. Han vart gjeven ut på singel i USA på Epic Records (Epic 5-10045) i juli 1966, men på grunn av kontraktsstridar vart han ikkje gjeven ut i Storbritannia før i desember 1966, der han kom ut på Pye Records. Som B-side hadde singelen «The Trip» både i USA og Storbritannia. Han har vorte skildra som «ein av klassikarane på denne tida» og som «ein vesentleg lys sommar-allsong».
Lily Bandehy
Lily Bandehy er ein norsk-iransk forfattar, debattant, lærar og psykiatrisk sjukepleiar.
Sunshine Superman
«Sunshine Superman» nådde toppen av Billboard Hot 100 i USA og vart tittelsporet på det tredje albumet til Donovan, Sunshine Superman. Ein annan miks av «The Trip» (utan munnspel) finst òg på albumet. Det var den første utgjevinga av det særs suksessrike treårige samarbeidet mellom Donovan og produsent Mickie Most og vert generelt rekna som ein av dei første døma på musikksjangeren som vart kjend som psykedelia.
Lily Bandehy
Bandehy var fødd i ein landsby utanfor Shiraz i Iran. Ho hadde seks sysken som voks opp.
Sunshine Superman
Songen vart skriven personleg for den framtidige kona til Donovan, Linda Lawrence.
Veum kyrkje
Veum kyrkje er ei langkyrkje frå 1863 i Fyresdal kommune i Vestfold og Telemark. Ho vart oppført av byggmeister Svenkesen etter ei typeteikning av Christian H. Grosch.
Sunshine Superman
Teksten i songen nemner ikkje berre Supermann, men òg ein annan teikneseriehelt, Green Lantern.
Lily Bandehy
Femten år gammal blei ho gifta bort til ein eldre slektning, og fekk fire barn med han. Ho var politisk aktiv under både sjah- og Khomeini-regimet. Ho sende bort eldstesonen for å redda han frå å vera soldat i krigen mellom Iran og Irak. I 1988 følgde ho og resten av familien han til Noreg som flyktningar. Ho tok sjukepleiarutdanning og blei åleinemor etter å ha skild seg.
Veum kyrkje
Veum har hatt kyrkje sidan mellomalderen, og dagens kyrkje er den tredje på staden. Ho vart restaurert i 1957 og dekorert innvendig av m.a. Kristian Kildal.
Sunshine Superman
Andre versjonar
Songen vart spelt av Lonnie Smith på Move Your Hand i 1969. , The Sugarman 3 i 1998, Hüsker Dü på Everything Falls Apart i 1983. Dio spelte i 1987 på Dream Evil ein song kalla «Sunset Superman», som kanskje er ein referanse til «Sunshine Superman».
Lily Bandehy
Lily Bandehy har skrive blogg og ei rekkje avisinnlegg, og har verka som konsulent hjå Human Rights Service (HRS).
I 2003 gav Lily ut si første bok, den sjølvbiografiske Jeg kommer fra Iran. Oppfølgingsboka kom i 2011, En slette av valmuar, og i 2014 gav ho ut ei kokebok Smakrike minner fra Persia, den første persiske kokeboka utgjeve i Noreg som òg er omsett til engelsk. I 2019 gav Lily Bandehy ut ein ny personleg roman, Smaken av kirsebær.
Som samfunnsdebattant er Lily kjent gjennom sit kritiske blikk mot religion og då spesielt islam. Ho er opphavleg muslim, men har konvertert til kristendomen. Ho bloggar og skriv særleg om tema som ytringsfridom og religion. I 2008 var ho med å grunnleggja organisasjonen LIM (Likestilling, integrering, mangfald) og 2016 Ex-Muslim sin of Norway og var nestleiar i organisasjonen Ex-Muslims of Norway.
Bandehy blei tildelt Født Fri-prisen i 2019.
Ho er mor til artisten Tooji.
Fylkesveg 637 i Nordland
Fylkesveg 637 i Nordland går mellom Nordli og Dyping i Steigen kommune. Vegen er 1,1 km lang.
Zubtsov
Zubtsov (russisk Зубцо́в) er ein by i Tver oblast i Russland med om lag 7000 innbyggjarar. Han ligg der elvane Volga og Vazuza renn i hop, 120 km sørvest for Tver. Zubtsov vart først nemnd i skriftlege kjelder i 1216. I mellomalderen var byen ei grensefestning for Fyrstedømet Tver. Storfyrstedømet Moskva annekterte fyrstedømet i 1485. Etter det var byen hovudsakleg viktig som ein marknad handel med lin. Den nyklassisistiske katedralen i byen vart bygd i 1801.
Wantage
Wantage er ein liten by i Oxfordshire i England. Han er mest kjend som fødestaden til kong Alfred den store (ca. 849–899). Ein statue av han, laga av grev Gleichen, vart reist på marknadsplassen på 1800-talet. Fram til reforma av lokalstyret i England i 1974 låg byen i Berkshire.
Statuen vart betalt av Lord Wantage, som òg gav Victoria Cross Gallery til byen. Galleriet har måleri av fleire handlingar som førte til at det vart delt ut eit Victoria Cross, blant anna hans eigen heltedåd under Krimkrigen. Lord Wantage var òg med på å grunnlegge den engelske Raude Krossen.
Bynamnet kjem truleg frå eit keltisk stadnamn, truleg Gwanet-inge, som tyder «Hundeelva». Han er nemnt i Domesday Book (1086), då han kom i kongen sitt eige og hadde ein verdi på 61 pund. I 1190 vart byen gjeve til jarlen av Albemarle. Wantage fekk rett til å holde ein vekentleg marknad av Henrik III i 1216. Det er no to marknadsdagar i veka, onsdagar og laurdagar.
Det finst fleire historiske bygningar i Wantage. Den noverande soknekyrkja, vigd til apostlane Peter og Paulus, er på 1200-talet, og erstatta ei kyrkje på 900-talet. Ei vassmølle frå tida der Wantage var eit senter for ullhandel er bevart. Denne handelen oppstod etter at Wilts og Berks-kanalen vart bygd mot slutten av det 1700-talet.
Ein periode hadde byen ein trikk som knytte han med Great Western Railway, men med unntak av den tidlegare stasjonsbygningen i Mill Street er det ingenting igjen av linja. Jernbanestasjonen, som òg er nedlagd, ligg omkring 5 km frå byen.
Nest etter Alfred den store er den mest kjende innbyggjaren lyrikaren John Betjeman, som budde der frå 1972 til 1984.
Elding
Elding eller aldring er prosessen der ein organisme endrar seg etter seksuell mogning og misser funksjonalitet som ei fylgje av dette. Korleis elding viser seg er ulikt mellom ulike typar organismar.
Det er usemje mellom forskarar om det finst ei øvre grense for gamle menneske kan verta.
NM i orientering 1973
Langdistanse-NM var avvikla tre veker tidlegare.
Menn
<br style="clear:both;" />
Stafett
<br style="clear:both;" />
Kvinner
<br style="clear:both;" />
M.F. Husain
Maqbool Fida Husain, betre kjend som M.F. Husain var ein indisk bilekunstnar kjend for fargesterke, kubisme-inspirerte narrative måleri. Han var ein av dei internasjonalt best kjende indiske kunstnarane frå 1900-talet.
På 2000-talet kom Husain i klammeri med religiøse grupper, og frå 2006 levde han i sjølvpålagd eksil i Qatar og London i England.
Mike Fraser
Mike Fraser er ein kanadisk plateprodusent, lydteknikar og miksar. Fraser har spelt inn og miksa seks plater for AC/DC: The Razors Edge, Ballbreaker, Stiff Upper Lip, Black Ice, Rock or Bust og Power Up, inkludert songen «Thunderstruck».
Andre kjende prosjekt er: Franz Ferdinand (inkludert singlane «No You Girls» og «Ulysses»), Metallica, Aerosmith (Pump og Permanent Vacation), Zac Brown (The Dave Grohl Sessions), Joe Satriani, The Cult, Enter Shikari, Chickenfoot, Van Halen (Balance), Elvis Costello og Led Zeppelin.
Songen Tusk
«Tusk» er ein song av Fleetwood Mac frå 1979 på albumet med same namn. Songen vart gjeven ut på singel, og denne nådde åttandeplassen på singellista i USA, sjetteplassen i Storbritannia og tredjeplassen i Australia og Canada. Det var ein av dei første songane som vart gjeven ut etter å ha blitt digitalt miksa ned frå ei opphavleg analog kjelde.
Historie
Bandet var på leit etter eit tittelspor for albumet deira, som ikkje hadde fått namn enno, og Mick Fleetwood føreslo at dei nytta eit riff som Lindsey Buckingham brukte å spele under lydsjekkane føre øvingane deira. Produsentane Richard Dashut og Ken Caillat skapte så ein trommedriven produksjon.
Singelen vart spelt inn på konsert i lag med ein video frå Dodger Stadium (utan publikum) i Los Angeles i samarbeid med University of Southern California Trojan Marching Band. Framføringa vart òg filma og gjeven ut som musikkvideo for songen. John McVie var på Tahiti under innspelinga på Dodger Stadium, men er representert i videoen av ein pappfigur som vert boren rundt av Mick Fleetwood og seinare står mellom resten av bandmedlemmane.
Singelen vart gjeven ut med to forskjellige omslag i mange land.
Fylkesveg 637
Fylkesveg 637 finst i fleire fylke i Noreg:
Fylkesvei 637 (andre betydninger)
Buraydah
Buraydah (arabisk بريدة, Burayda) er hovudstaden i Al-Qassim-regionen nord i det sentrale Saudi-Arabia i hjartet av Den arabiske halvøya. Buraydah ligg like langt frå Raudehavet i vest og Persiabukta i aust. Han har eit folketal på 614 093 (2010).
Buraydah er regionshovudstaden i Al-Qassim-regionen og ligg i utkanten av Wadi Al-Rummah. Buraydah har eit typisk ørkenklima, med varma somrar, kalde vintrar og låg fukt.
I Buraydah er jordbruk framleis ei viktig næring. Tradisjonelle varer frå oasen er dadlar, sitronar, appelsinar og anna frukt. I moderne tid byrja ein med dyrking av kveite, og dette vart ein så stor suksess at Buraydah er ein av dei største kornprodusentane i landet.
Carlos Lobatón
Carlos Augusto Lobatón Espejo er ein peruansk fotballspelar som i 2018 spela for det peruanske landslaget og for Sporting Cristal i den peruanske toppdivisjonen.
Bordun
Bordun eller borduntone er ein tone som ikkje endrar seg, som kling med i – og understøtter – forløpet til ein melodi.
Verknaden oppnår ein til dømes med ein resonansstreng (på strykeinstrument) eller ei basspipe på ei skotsk sekkepipe. Eit kjent døme på dette i klassisk musikkhistorie er Wagners bruk av borduntone i innleiinga av av Rhingullet.
Bordun vert òg nytta om ei djup orgelstemme, eit gedacktregister.
Fylkesveg 638
Fylkesveg 638 finst i fleire fylke i Noreg:
Season of the Witch
«Season of the Witch» er ein av dei første pskyedeliske songane, skriven av Donovan og først gjeven ut i september 1966 på hans Epic Records-album, Sunshine Superman. I Storbritannia vart ein coverversjon av The Pandamonium gjeven ut som singel i november 1966 (CBS 202462), medan Dononvan si utgåve først kom ut i juni 1967 på Pye Records-samlinga Sunshine Superman.
På songen spelar Bobby Ray bass og «Fast» Eddie Hoh trommer. Songen varer 4:56, som er uvanleg for denne tida då ein typisk popsong vanlegvis varte kring 2:30.
Andre versjonar
Songen er spelt av mange andre artistar, som Julie Driscoll, Mike Bloomfield, Al Kooper og Stephen Stills, Sam Gopal, Vanilla Fudge, Terry Reid, Pesky Gee!, Suck, Hole, Luna, The Masked Marauders, Robert Plant, Dr. John, Lou Rawls, Babylonian Tiles, Joan Jett, Richard Thompson, Jenny Devivo, The Strangelings, Karen Elson og Alan Pizzarelli.
Songtittelen inspirerte plateprodusenten Joe Boyd til å kalle selskapet sitt Witchseason Productions.
Bogen kapell i Salten
Bogen kapell er ei langkyrkje i Bogøy i Steigen kommune i Nordland fylke. Kapellet vart opphavleg oppført i 1924, men fekk så sterke skadar i ein storm same året at det måtte byggjast opp att. Det vart innvigd den 16. juni 1926.
Kapellet har ikkje eigen gravplass.
Bundesvision Song Contest 2009
Bundesvision Song Contest 2009 (BuViSoCo 2009) var den femte gongen Bundesvision Song Contest vart arrangert. Tevlinga vart halden i Metropolis Halle i Potsdam i Brandenburg. Finalen fann stad fredag 13. februar. Berlin vann tevlinga med songen «Schwarz Zu Blau», sungen av Peter Fox.
Aprelevka
Aprelevka (russisk Апре́левка) er ein by i Moskva oblast i Russland med om lag 19 000 innbyggjarar. Han ligg ved jernbanen mellom Moskva og Kiev, 42 km frå Moskva.
Aprelevka vart grunnlagd i 1899. Han fekk status som urbanliknande busetnad i 1935, og bystatus i 1961.
Aprelevka sin mest kjende industri var den største fabrikken for produksjon av grammofonplater i Sovjetunionen, som vart grunnlagd i 1910 av tre tyske forretningsmenn. Det er òg ein kjemisk fabrikk i byen.
Bronnitsy
Bronnitsy (russisk Бро́нницы) er ein by i Moskva oblast i Russland med om lag 19 000 innbyggjarar. Han ligg ved elva Moskva, 57 km søraust for Moskva.
Fylkesveg 1 i Telemark
Kommunar og knutepunkt
Markavegen Bjørkedalvegen
David McWilliams
David Samuel McWilliams var ein songar, låtskrivar og gitarist frå Nord-Irland, mest kjend for songen «Days of Pearly Spencer» i 1967.
Biografi
McWilliams var fødd i Belfast, men voks opp i Ballymena. Han byrja å spele gitar og skrive songar i tenåra og tarta eit lokal danseband, The Coral Showband, tidleg i 1960-åra. Han var òg fotballspelar og prøvespelte for Linfield som målmann.
Han flytta til London der han fekk kontrakt med CBS Records, og gav ut den mislukka singelen «God and My Country» i 1966, før han hamna på det vesle Major Minor, som var drive av venen Dominic Behan.
Det første albumet til McWilliams, David McWilliams Singing Songs by David McWilliams, vart produsert og arrangert av Mike Leander, og nådde 38. plassen på UK Albums Chart. Han spelte raskt in eit album til, David McWilliams, som nådde 23. plassen på den same lista og inneheld singelen «Days of Pearly Spencer». Denne songen handla om ein heimlaus mann McWilliams hadde møtt i Ballymena med feiande orkesterarrangement av Leander og eit refreng med ein lyd som om det vart sungen gjennom ein megafon. Songen vart mykje spelt på piratradioen Radio Caroline og med hjelp av markandsføring i den britiske musikkpressa selde singelen godt sommaren 1967 på kontinentet. Songen gjekk til topps i fleire land, som Frankrike og Nederland, og selde over ein million eksemplar verda over. Singelen gjekk derimot ikkje inn på singellista i Storbritannia, kanskje fordi BBC nekta å spele songen etter ha vart linka til piratradio. I Italia vart songen spelt inn i 1968 av Caterina Caselli som «Il volto della vita». Ein spansk versjon kalla «Vuelo blanco de gaviota» vart spelt inn i 1979 av Ana Belén. Ein versjon spelt inn av Marc Almond, med eit ekstra vers skriven av Almond for å gjere songen meir optimistisk, nådde fjerdeplassen på den britiske singellista i 1992 og åttandeplassen i Irland.
McWilliams gav ut eit album til, David McWilliams III, og fleire singlar for Major Minor, og turnerte mykje i Europa, stundom i lag med The Dubliners og The Kerries. I 1968 vart songen «Can I Get There By Candlelight?» nytta som kjenningsmelodi for det nederlandske radioprogrammet Candlelight med Jan van Veen. Songen vart populær i Tyskland og Italia og vart spelt inn på italiensk. David Bowie skal visstnok ein gong ha omtalt McWilliams som ein av favorittlåtskrivarane hans. Eit album, Days of Pearly Spencer, med songar frå dei tre albuma hans, kom ut på Kapp Records i USA i 1968. Han gav ut fleire singlar og album i 1970-åra, men hadde ikkje noko suksess med desse.
McWilliams flytta attende til Nord-Irland i 1978, og spelte sjeldan etter det, hovudsakleg på lokale pubar, men òg nokre større konsertar, som ein konsert til støtte for gruvestreikane i 1984.
8. januar 2002 døydde McWilliams brått av eit hjarteinfarkt i heimen sin i Ballycastle, 56 år gammal. Han var gift to gonger og hadde åtte barn.
Mendefolk
Mendefolk er ei folkegruppe som hovudsakleg bur i Sierra Leone, Liberia og Guinea. Dei talar mandespråket mende. Mendefolk utgjer majoriteten i Sierra Leone, der dei særleg bur i sørlege og austlege område. Ved folketeljinga i 2015 budde det 2,108,232 mendefolk i landet.
Den munnlege tradisjonen deira tyder på at dei vandra inn til området frå Sudan mellom 100- og 1500-talet. Dei har tradisjonelt livnært seg gjennom å dyrka afrikansk ris og fleire andre vekstar, og nyttar vekselbruk for å verna jorda mot utarmning.
Telegrafbygningen
Telegrafbygningen eller Telegrafen er ein bygning i Bergen.
Gateadressa er Starvhusgaten 4. Bygget ligg sentralt i Bergen med hovudfasaden vendt mot Byparken terminal, Byparken, musikkpaviljongen og Vestlandske kunstindustrimuseum. Bygningen vart teikna etter Bergensbrannen i 1916 av Finn Berner og Anton Kielland, bror til den meir kjende arkitekten Jens Zetlitz Monrad Kielland, og stod ferdig i 1927. Bygget inneheldt opphavleg Rikstelegraf og telefon.
I dag er fyrste etasje bygd om til kjøpesentret Telegrafen. Dei tre øvste etasjane inneheld kontor. Konkurransetilsynet er ein av leigetakarane. Fasadane til bygget er prega av klinkerbrent teglstein med svarte fuger og kvit marmordetaljering ved vindauge, dører og gesims. For dette nyklassisistiske praktverket fekk arkitektane Houens fonds diplom i 1929. Telegrafbygningen er freda av Riksantikvaren.
Fylkesveg 641 i Nordland
Fylkesveg 641 i Nordland går mellom Dikan og Røtnes i Steigen kommune. Vegen er 2,1 km lang.
Skafså kyrkje
Skafså kyrkje er ei langkyrkje i Tokke kommune i Vestfold og Telemark.
Kyrkja vart innvigd i 1839. I slutten av 1950-åra vart ho restaurert og dekorert inni. Sakristitilbygget kom til i 1975–76, og tårnet vart vøla i 1983.
Skogpingvin
Skogpingvin, Eudyptes pachyrhynchus er ein mellomstor, svart-kvit pingvin med gul fjørpryd på hovudet. Som hekkefugl er han endemisk for New Zealand, men kan òg treffast på streif i australske farvatn.
Skildring
Skogpingvinen blir ca. 60 cm høg og veg i gjennomsnitt 3,7 kilogram, varierande i området 2 til 6 kg. Han har mørk, blågrå overside med eit mørkare hovud, meir mørkgrått på kinn og strupe og kvit underside. Den kraftige, gule augebrynstripa strekkjer seg over auget og fell ned mot nakken. Dei fleste fuglane har 3-6 kvitaktige striper i ansiktet. Nebbet er middels kraftig og har oransje farge.
Dei hekkar små, lause koloniar som kan ha mindre enn 10 par. Hekkeplassane ligg i tjukk kystskog eller i hòler eller bergsprekker i steinete terreng nær havkanten i sørvestre New Zealand. Koloniar finst på Codfish Island ved Stewart Island/Rakiura, på sjølve Stewart Island, langs Fiordland og sørlege Westland District, dei fleste på øyar. 10 % av populasjonen lever i området ved Jackson Bay. Fuglar som ikkje hekkar kan spreie seg langt utanfor dette området til subantarktiske øyar. Fuglane spreier seg òg utanom hekkesesongen til t.d. Chathamøyane og til øyar ved sørlege Australia.
Hekkebiologien er sær ved at paret legg to egg, som oftast berre gjev ein unge, og ved at denne sjøfuglen finn reirplass under trerøter og trestammar, i tett buskkratt eller i bergsprekker eller hòler. Hoa legg først eit egg på 99 gram, ca. 4 dagar etter legg ho eit monaleg større egg, 117 gram, og ruginga startar. Begge foreldra rugar på skift, skiftlengda varierer opp til 14 dagar, totalt er rugetida 30-35 dagar. Nokre gonger blir det første egget fjerna, ofte klekker to egg, men det er sjeldan at minste ungen frå det første egget veks opp. Hannfuglen varmar og vaktar ungane i ca. tre veker, og ungane forlèt reirplassen ca. 10 til 11 veker gamle. Den totale hekkeperioden frå egglegging til ungane i kolonien er sjølvstendige er frå juli til tidleg desember.
Skogpingvinar beitar på byttedyr som er tilgjengelege, det inkluderer blekksprut-artar, kril og eit utval av småfisk.
Verdscupen i langrenn 1980
Verdscupen i langrenn for menn i 1980-sesongen omfatta 12 individuelle tevlingar og 2 stafettar. Tevlingane tok til 15. desember 1979 i og vart avslutta 15. mars 1980. Dei tolv individuelle renna bestod av sju tevlingar over 15 kilometer, to over 30 km og tre 50-kilometerar. Renna fann stad i Davos (2) i Sveits, Kastelruth i Italia, Reit im Winkl (2) i Vest-Tyskland, Ramsau i Austerrike, Le Brassus i SveitsLake Placid (3) i USA, Lahti (2) i Finland og Oslo (2) i Noreg.
Juha Mieto frå Finland sikra seg FIS-pokalen og vann to individuelle tevlingar. Også Nikolaj Zimjatov frå Sovjetunionen og Thomas Wassberg frå Sverige sigra i to tevlingar, medan nordmennene Lars Erik Eriksen, Ove Aunli, Jan Lindvall og Oddvar Brå vann kvar sitt verdscuprenn, til liks med sovjetiske Aleksandr Zavjalov.
Hamam al-Alil
Hamam al-Alil (arabisk حمام العليل) er ein by sør for Mosul i Ninive guvernement i Irak, ved vestbreidda av elva Tigris. Byen har kring 25 000 innbyggjarar.
Stelleritt
Stelleritt er eit ganske sjeldan mineral i zeolitt-gruppa med samansetjing CaAl2Si7O18·7H2O.
Det er kalla opp etter Georg Wilhelm Steller (1709–1746) som var ein tysk oppdagar og zoolog, som oppdaga mineralet.
I Noreg er det kjent mellom anna frå sølvførande gonger på Kongsberg og frå jernmalmførekomstar ved Arendal.
Kraftwerk 2
Kraftwerk 2 er det andre studioalbumet til det tyske electronicabandet Kraftwerk, gjeve ut i januar 1972.
Mor Courage og borna hennar
Handlinga i skodespelet er lagt til Trettiårskrigen på 1600-talet, ein av dei mest øydeleggjande krigane i den europeiske soga. Skodespelet skildrar livet til ei fattig kvinne med namnet Anna Fierling, som har fått kallenamnet Mor Courage. Ho var ein såkalla marketentar, det vil seie at ho dreiv handel med varer til soldatane i felten, og åtte ikkje anna enn varene ho skulle selje og den kjerra ho frakta dei på. På dette fattigslege viset freista ho å gjere krigen til sitt stendig meir innbringande levebrød, men mista alle dei tre borna sine som fylgje av verksemda si. Ho var mor til to vaksne søner og ei stum dotter, Kattrin. Sønene vart verva til krigsteneste, dottera døyr på tragisk vis. Men Mor Courage held fram på ferda si etter å ha mista alt.